google/wiki40b huggingface dataset:
ऊर्जा संरक्षण नियम

इस नियम के अनुसार ऊर्जा को न तो उत्पन्न किया जा सकता हैं और न नष्ट किया जा सकता है, केवल एक रूप से दूसरे रूप में स्थांतरित किया सकता हैं
गिरनार

इतिहास

गिरिनार का प्राचीन नाम उज्जयंत अथवा गिरिवर था। ये पहाड़ियाँ ऐतिहासिक मंदिरों, राजाओं के शिलालेखों तथा अभिलेखों (जो अब प्राय: ध्वस्तप्राय स्थिति में हैं) के लिए भी प्रसिद्ध हैं। पहाड़ी की तलहटी में एक बृहत चट्टान पर अशोक के मुख्य 14 धर्मलेख उत्कीर्ण हैं। इसी चट्टान पर क्षत्रप रुद्रदामन् का लगभग 120 ई. का प्रसिद्ध संस्कृत अभिलेख है। इसमें सम्राट् चंद्रगुप्त मौर्य तथा परवर्ती राजाओं द्वारा निर्मित तथा जीर्णोद्वारकृत जैन और विष्णुमंदिर का सुंदर वर्णन है। यह लेख संस्कृत काव्यशैली के विकास के अध्ययन के लिए महत्वपूर्ण समझा जाता है। इस बृहत अभिलेख में रुद्रदमन के नाम और वंश का उल्लेख तथा रूद्रदमन्‌ संवत्‌ 72 में, भयानक आँधी पानी के कारण प्राचीन सुदर्शन झील टूट फूट जाने का काव्यमय वर्णन है। विशेषकर सुवर्णसिकता तथा पलाशिनी नदियों के पानी को रोककर बाँध बनाए जाने तथा महावृष्टि एवं तूफान से छूट जाने का वर्णन तो बहुत ही सुंदर है।
इस अभिलेख की चट्टान पर 458 ई. का एक अन्य अभिलेख गुप्तसम्राट् स्कंदगुप्त के समय का भी है जिसमें सुराष्ट्र के तत्कालीन राष्ट्रिक पर्णदत्त के पुत्र चक्रपालित द्वारा सुदर्शन तड़ाग के सेतु या बाँध का पुन: एक बार जीर्णोद्धार किए जाने का उल्लेख है क्योंकि पुराना बाँध, जिसे रूद्रदामन्‌ ने बनवाया था, स्कंदगुप्त के राज्याभिषेक वर्ष में जल के महावेग से नष्ट भ्रष्ट हो गया था।
अंबामाता का मंदिर अंबामाता चोटी पर स्थित है। यह यक्षिनी अंबिका देवी का मंदिर हैं। गौमुखी, हनुमानधारा और कमंडल नामक तीन कुंड यहाँ स्थित हैं। प्राचीन काल में ये पहाड़ियाँ जैन मुनियों की तपस्या एवं कुछ अघोरी संतों की क्रीड़ास्थली रहीं। पालिताना और सम्मेद शिखर के बाद यह जैनियों का प्रमुख  तीर्थ हैं। पर्वत पर स्थित जैन मंदिर प्राचीन एवं सुंदर हैं। यहाँ के सिंहों की नस्ल भी अधिक विख्यात है जिनकी संख्या धीरे-धीरे कम होती जा रही है। यहीं महाराजा खेतसिह खंगार जी की जन्मस्थली भी है,जहां से खंगार क्षत्रिय जाति का उद्गम हुआ। खंगार सौराष्ट्र, गुजरात में जैन धर्म के संरक्षक रहे हैं जैन धर्म की पवित्र पुस्तक "गिरनार गौरव" इसकी गवाही देती है।

भूगोल

यह पर्वत जिला जूनागढ़, काठियावाड़, गुजरात में जिसका प्राचीन नाम 'गिरिनगर' था में स्थित है। महाभारत में उल्लिखित रैवतक पर्वत के क्रोड़ में बसा प्राचीन तीर्थस्थल है। पहाड़ की चोटी पर कई जैनमंदिर हैं। यहां तक पहुँचने के लिए 7,000 सीढ़ियाँ हैं। इनमें सर्वप्राचीन मंदिर गुजरात नरेश कुमारपाल के समय का बना हुआ है। दूसरा वास्तुपाल और तेजपाल नामक भाइयों ने बनवाया था। इसे तीर्थंकर मल्लिनाथ मंदिर कहते हैं। यह विक्रम संवत्‌ 1288 (1237 ई.) में बना। तीसरा मंदिर नेमिनाथ का है जो लगभग 1277 ई. में तैयार हुआ। यह सबसे अधिक विशाल एवं भव्य है। प्राचीन काल में इन पर्वतों की शोभा अपूर्व थी क्योंकि इनके सभामंडप, स्तंभ, शिखर, गर्भगृह आदि स्वच्छ संगमरमर से निर्मित होने के कारण बहुत चमकदार और सुंदर दिखते थे। अब अनेक बार मरम्मत होने से इनका स्वभाविक सौंदर्य कुछ फीका पड़ गया है। पर्वत पर तीर्थंकर नेमिनाथ के चरण पादुका है जिसे हिन्दू दत्तात्रेय का मंदिर जानते है और गोमुखी गंगा भी हैं। यह जगाहे हिंदुओं एवं जैनों का तीर्थस्थल है।
हम हैं बेमिसाल

संक्षेप

तुती शाह (रमी रेड्डी) ने अपने सामाज विरोधी व्यवसाय की रक्षा करने के लिए किशन की हत्या कर दी और किशन के दोस्त डिसूजा (प्राण) को उसकी हत्या का आरोप लगा दिया। डिसूजा को जीवन भर की कारावास की सजा हुई। डिसूजा का सात वर्षीय बेटा माइकल (सुनील शेट्टी) निराशा से दूर भाग जाता है जब उसके सबसे अच्छे दोस्त और किशन के बेटे विजय सिन्हा (अक्षय कुमार) भी उसे अपने पिता के हत्यारे के बेटे होने के लिए बाहर निकाल देता है। समय बीत जाता है। डिसूजा जेल से बाहर निकलता है और गिरजाघर के पादरी से मिलता है। पादरी उन्हें सूचित करते हैं कि वह उनके बेटे माइकल का पता नहीं लगा सके, लेकिन उनकी इच्छा के मुताबिक उन्होंने जेल से भेजे जाने वाले पैसे की मदद से उनके मित्र किशन के बेटे विजय सिन्हा को पुलिस इंस्पेक्टर बनाया है। डिसूजा ने विजय सिन्हा के पिता की हत्या की सच्चाई को तुती शाह को गिरफ्तार करके सबके सामने लाने का फैसला किया। साथ ही, तुती शाह को वंचित माइकल और गरीबों के प्रति उसकी सहानुभूति और लगाव के बारे में पता चला। वह भावनात्मक रूप से माइकल को ब्लैकमेल करता है और माइकल द्वारा अपने प्रतिद्वंद्वी बख्शी जंग बहादुर को मारता है। उसके हमले के दौरान, एक होटल नर्तक मारिया, (मधु) माइकल के पिस्तौल की आग से अपनी नजर खो देती है। माइकल खुद इस दुर्घटना के लिए अपने को जिम्मेदार महसूस करता है और अपनी पहचान का खुलासा किए बिना, मारिया की देखभाल शुरू करता है। दोनों एक दूसरे के साथ प्यार में पड़ते हैं। माइकल के जीवन का मकसद अब मारिया की नजर वापस लाना है। तुती शाह ने फिर माइकल को भावनात्मक रूप से ब्लैकमेल किया। वह मारिया की आंखों के संचालन के लिए उसे पैसे देता है और बदले में एक और इंस्पेक्टर धर्म दास को मारने के लिए कहता है। लेकिन इस सौदे में, तुती शाह माइकल को धोखा देता है। दूसरी तरफ, इंस्पेक्टर विजय सिन्हा दोनों हत्याओं के लिए माइकल का पीछा कर रहे है और माफिया डॉन तुती शाह को गिरफ्तार करना चाहता है। गुंडों से जेबकतरी मीना (शिल्पा शिरोडकर) की रक्षा करने समय इंस्पेक्टर विजय सिन्हा खुद उससे प्यार करने लगता है। इंस्पेक्टर विजय सिन्हा ने तुती शाह को नंगे हाथों गिरफ्तार कर लिया, लेकिन उसके खिलाफ कुछ भी करने में असफल रहा। उन्होंने अपनी नौकरी से इस्तीफा दे दिया और तुती शाह को खत्म करने का फैसला किया। अब डिसूजा, माइकल और विजय सिन्हा एक तरफ हैं और दूसरी तरफ तुती शाह और उसकी निजी सेना हैं।
विपिनचंद्र पाल

जीवनी

७ नवंबर १८५८ को अविभाजित भारत के हबीबगंज जिले में (अब बांग्लादेश में) एक संपन्न गड़रिया जाति घर में पैदा विपिनचंद्र पाल सार्वजनिक जीवन के अलावा अपने निजी जीवन में भी अपने विचारों पर अमल करने वाले और स्थापित दकियानूसी मान्यताओं के खिलाफ थे। उन्होंने एक विधवा से विवाह किया था जो उस समय दुर्लभ बात थी। इसके लिए उन्हें अपने परिवार से नाता तोड़ना पड़ा। लेकिन धुन के पक्के पाल ने दबावों के बावजूद कोई समझौता नहीं किया। किसी के विचारों से असहमत होने पर वह उसे व्यक्त करने में पीछे नहीं रहते। यहाँ तक कि सहमत नहीं होने पर उन्होंने महात्मा गाँधी के कुछ विचारों का भी विरोध किया था।
केशवचंद्र सेन, शिवनाथ शास्त्री जैसे नेताओं से प्रभावित पाल को अरविन्द के खिलाफ गवाही देने से इंकार करने पर छह महीने की सजा हुई थी। इसके बाद भी उन्होंने गवाही देने से इंकार कर दिया था। जीवन भर राष्ट्रहित के लिए काम करने वाले पाल का 20 मई 1932 को निधन हो गया।
मंगोल भाषा-परिवार

मंगोल भाषाएँ (अंग्रेज़ी: Mongolic languages, मोंगोलिक लैग्वेजिज़) पूर्वी एशिया और मध्य एशिया में बोली जाने वाली भाषाओँ का एक भाषा-परिवार है। इसकी सब से नुमाया भाषा मंगोल भाषा है, जो मंगोलिया और चीन के भीतरी मंगोलिया प्रान्त के मंगोल समुदाय कि प्रमुख भाषा है और जिसे लगभग ५२ लाख लोग बोलते हैं। कुछ भाषावैज्ञानिकों के हिसाब से मंगोल भाषाएँ अल्ताई भाषा-परिवार की एक उपशाखा है। मंगोल के अलावा मंगोल भाषा-परिवार में कई अन्य भाषाएँ भी आती हैं, जैसे कि रूस के साइबेरिया क्षेत्र में बोली जाने वाली बुर्यात भाषा, चीन के चिंग हई प्रान्त में बोली जाने वाली कन्गजिआ भाषा और चीन के ही शिनजियांग प्रान्त में बोली जाने वाली दोंगशियांग भाषा।
घेरावारी

घेरावारी नेपालके मेची अंचलके झापा जिला का एक गाँव विकास समिति है।
२१५८ ईसा पूर्व

२१५८ ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से २१५८ ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
छिंदबोह

छिंदबोह यह ग्राम जिला मुख्यालय छिन्दवाड़ा से लगभग 50 किमी की दूरी पर बसा है जो एक वनग्राम की श्रेणी में आता है यह अत्यंत छोटा गांव है आबादी लगभग 260 के आसपास होगी जिसमें 135 पुरूष 125 महिलाएं है । यहां केवल गोंड जन जाति के लोग ही निवास करते है। यहां आंगनबाड़ी तथा प्राथमिक शाला भवन है यह ग्राम पहुच मार्ग की दृष्टि से छिन्दवाड़ा बैतूल हाइवे से कुछ ही दूरी पर है और प्रधान मंत्री सड़क से जुड़ा है । भौगोलिक दृष्टि से ग्राम कन्हान नदी के पास ही पहाड़ी पर बसा हुआ है। लोगो के पास आजीविका के साधन कम होने से यह के अधिकतर युवा कम पढे लिखे । ग्राम में रोजगार न होने से अधिकतर लोगों को कुछ समय के लिए रोजगार के लिए पलायन कर अन्यत्र जाना पड़ता है जिससे लोगो के शिक्षा स्वाथ्य आदि पर प्रभाव पड़ता है । इन्ही समश्याओ को देखते हुए यहां वीणा एजुकेशन एंड डेवलोपमेन्ट सोसायटी ने परिवर्तन नाम का प्रोजेक्ट चलाया है । जिसके अध्यक्ष राजेश कुमार धारेहै । आशा है यह प्रोजेक्ट् लोगो के जीवन मे ख़ुसहाली लाने का कार्य करेगा ।
रवि त्रिपाठी

जन्म एवं शिक्षा

रवि त्रिपाठी का जन्म उत्तर प्रदेश में ४ फरवरी, सन १९७८ को हुआ। इनके पिता श्रीकृष्ण त्रिपाठी, प्रतापगढ़ जिला के लालगंज तहसील में भूमि एवं जल संरक्षण विभाग]में अधिकारी रहें है और माँ श्रीमती सुमित्रा त्रिपाठी एक गृहणी हैं। त्रिपाठी ने गायन की शुरुआत चार वर्ष की आयु से की। वे पटियाला घराने से आते हैं, और बेल्हा प्रतापगढ़ के पैत्रिक निवासी हैं।
रवि लखनऊ विश्वविद्यालय सें स्नातक हैं। कुछ वर्ष तक भातखंडे संगीत विश्वविद्यालय से संगीत की शिक्षा प्राप्त की। बाद में वे प्रसिद्ध संगीतकार सुरेश वाडकर के संगीत के गुण सीखे।

कैरीयर

वर्ष १९९२ में रवि मुम्बई आए जहाँ पर उनकी मुलाकात महान संगीतकार रवीन्द्र जैन से हुई, उसके बाद वह सफलता के मुकाम पर पहुंचा तो मुम्बई की कई नामी-गिरामी सख्सियत से मुलाकात हुई, और रवि इण्डियन आइडल के साथ ही कई सीरियलों व रंग मंचों के माध्यम से देश के कोने-कोने में अपने आवाजों का जादू बिखेर दिया। वर्ष २००६ में इण्डियन आइडल के दूसरे सीजन में टॉप फाइनलिस्ट मे जगह बनाने के बाद रवि ने दूरदर्शन के संगीत रियालिटी शो क्लोज-अप-परफोर्मर की मेज़बानी की।
अक्षय कुमार व दीपिका पादुकोण स्टारर फिल्म चाँदनी चौक टू चाइना से बॉलीवुड में फिल्मी कैरियर शुरूआत हुई, जिसमे रवि ने बप्पी लहरी के साथ 'इंडिया से आया तेरा दोस्त' गाना गाया। रवि के डेब्यूट एलबम 'बांते' को भी संगीत प्रेमियो द्वारा काफी सराहना मिली। टाइम्स म्यूजिक द्वारा प्रस्तुत एलबम बाते, जिसे जगजीत सिंह, सुरेश वाडकर, रविन्द्र जैन, निदा फ़ाज़ली की उपस्तिथी में गायक सोनू निगम द्वारा मुंबई में लॉन्च किया गया।
त्रिपाठी ने सोनी टीवी, इमेजिन, स्टार प्लस, जी टीवी, ई टीवी, एवं लाइफ ओके जैसे कई टीवी वाहिकाओं के लिए संगीत किया। इन वाहिकाओं मे आने वाली सीरियल्स के लिए बैकग्राउंड गीत व सीरियल्स के टाइटल गीत भी गाएं।
वर्ष २००९ में रवि त्रिपाठी ने एशियाई खेल के काउंटडाऊन शो में हॉलीवुड स्टार जैकी चैन के साथ परफॉर्म कर चीन में भारत का प्रतिनिधित्व किया। साथ ही एशियाई खेल के समापन समारोह मे भी उन्हें आमंत्रित किया गया, जहाँ उन्होंने ऑस्कर विजेता ए. आर. रहमान का जय हो गाना गाया।  
रवि वर्ष २०१६ की आगामी बॉलीवुड रेड सिग्नल में संगीत दे रहे है, जिसमे कैलाश खेर ने भी आवाज दिया है। बतौर संगीत निर्देशक यह रवि की पहली बॉलीवुड फिल्म हैं।
वर्ष २०१६ में रवि निर्देशक रवि कश्यप की भोजपुरी फिल्म भौजी आई हमार अंगना में बतौर अभिनेता डेब्यू कर रहे है। इस फिल्म में रवि मुख्य किरदार निभा रहे है। साथ ही अभिनेत्री अंजना सिंह और अभिनेता विक्रम सिंह भी मुख्य किरदार में है।
कॅप्लर-२० तारा

कॅप्लर-२० उर्फ़ कॅप्लर-२०ए (Kepler-20a) पृथ्वी से ९५० प्रकाश वर्ष दूर लायरा तारामंडल के क्षेत्र में स्थित एक G8 श्रेणी का तारा है। यह आकार में हमारे सूरज से ज़रा छोटा है - इसका द्रव्यमान (मास) हमारे सूरज के द्रव्यमान का ०.९१ गुना और इसका व्यास (डायामीटर) हमारे सूरज के व्यास का ०.९४ गुना अनुमानित किया गया है। सम्भव है कि यह एक मुख्य अनुक्रम तारा है हालाँकि वैज्ञानिकों को अभी यह पक्का ज्ञात नहीं हुआ है। पृथ्वी से देखा गई इसकी चमक (सापेक्ष कान्तिमान) +१२.५१ मैग्नीट्यूड मापी गई है, यानी इसे देखने के लिए दूरबीन आवश्यक है। इसके इर्द-गिर्द एक ग्रहीय मंडल मिला है, जिसमें पांच ज्ञात ग़ैर-सौरीय ग्रह इस तारे की परिक्रमा कर रहे हैं।

पृथ्वी जैसे ग्रह मिले

२० दिसम्बर २०११ में वैज्ञानिकों ने घोषणा की के कॅप्लर-२० तारे के इर्द-गिर्द पृथ्वी के आकार के दो ग़ैर-सौरीय ग्रह परिक्रमा करते हुए पाए गए हैं, जिनके नाम कॅप्लर-२०ई (Kepler-20e) और कॅप्लर-२०ऍफ़ (Kepler-20f) रखे गए हैं। इस से पहले ब्रह्माण्ड में मिलने वाले सभी ग़ैर-सौरीय ग्रह पृथ्वी से बड़े थे - या तो वे गैस दानव ग्रह थे और या फिर महापृथ्वी के श्रेणी के बड़े ग्रह थे। पृथ्वी के आकार के ग्रह को देख पाने का अर्थ है कि अब वैज्ञानिकों में इस अकार के ग्रह इतनी दूरी पर खोज निकालने की क्षमता विकसित होनी शुरू हो गई है। यह याद रखना ज़रूरी है कि हालांकि इन दो ग्रहों का अकार पृथ्वी जैसा भले ही हो, यह अपने तारे के वासयोग्य क्षेत्र में स्थित नहीं हैं। ये कॅप्लर-२० तारे के इतने पास हैं कि कॅप्लर-२०ई ग्रह की सतह पर तापमान लगभग ७६० °सेंटीग्रेड होगा और कॅप्लर-२०ऍफ़ ग्रह पर ४२७ °सेंटीग्रेड।
इस मंडल में वरुण (नॅप्टयून) के अकार वाले तीन अन्य गैस दानव ग्रह भी मिले हैं, जिनका नाम कॅप्लर-२०बी (Kepler-20b), कॅप्लर-२०सी (Kepler-20c) और कॅप्लर-२०डी (Kepler-20d) रखा गया है।
निफ़्टी 50

निफ्टी नेशनल स्टॉक एक्सचेंज पर सूचीबद्ध 50 प्रमुख शेयरों का सूचकांक है। निफ्टी दो शब्दों को मिला कर बना है; नेशनल और फिफ्टी (National Fifty)। निफ्टी शब्द नेशनल स्टॉक एक्सचेंज पर सूचीबद्ध सर्वोच्च पचास शेयरों पर आधारित है। निफ्टी की आधार वर्ष 1995 के रूप में लिया जाता है और मूल मान 1000 पर सेट होता है। इन 50 कंपनियों को मुफ्त फ्लोट बाजार पूँजीकरण के आधार पर चुना जाता है।
चमठा गाँव, बछवारा (बेगूसराय)

भूगोल

यह गाँव गंगा नदी की गोद में बसा हुआ है,यहां दक्षिण में गंगा तथा उत्तर में वाया नदी है।कार्तिक मास में दूर दूर के लोग गंगा स्नान के लिये यहाँ आते है, यहाँ मुख्य रूप से आलू, माक्का, गेंहू, लहशुन,हरी मिर्च एवं दलहनी खेती की जाती है,, ये बाढ़ प्रभावित क्षेत्र है।

यातायात

यहां 2 किलोमीटर की दूरी पर विद्यापतिधाम रेलवे स्टेशन है।तथा यहां की सड़कें काफी अच्छी हैं निजी वाहन से भी आया जा सकता है

आदर्श स्थल

== शिक्षा ==यंहा पर उच्च माध्यमिक स्तर के पठन-पाठन के लिये पुरे बिहार मै उत्कृष संस्थान सिंह निषाद नारायण रामावतार महाविद्यालय यंहा अवस्थिति है । यंहा पे दूर दराज के छात्र छात्रा आकर शिक्षा को प्राप्त करते है ।
सोडियम परकार्बोनेट

सोडियम परकार्बोनेट एक अकार्बनिक यौगिक है।
नेत्रविज्ञान

नेत्रविज्ञान (Ophthalmology), चिकित्साविज्ञान का वह अंग है जो आँख की रचना, कार्यप्रणाली, उसकी बीमारियों तथा चिकित्सा से संबधित है। नेत्रचिकित्सा, चिकित्सा व्यवसाय का एक प्रधान महत्वपूर्ण अंग समझा जाना चाहिए। नेत्र जीवन के लिए अनिवार्य तो नहीं, किंतु इसके बिना मानव शरीर के अस्तित्व का मूल्य कुछ नहीं रहता। ऐसे अंग की जीवन पर्यंत रक्षा का प्रबंध रखना रोगी, उसके परिचायक एवं चिकित्सक का पुनीत कर्तव्य होना चाहिए।
यह बहुत ही पुराना विज्ञान है, जिसका वर्णन अथर्ववेद में भी मिलता है। सुश्रुतसंहिता, संस्कृत भाषा की अनुपम कृति है, जिसमें आँख की बीमारियों तथा उनी चिकित्सा का सबसे प्रारंभिक विवरण मिलता है। सुश्रुत, आयुर्वेद शास्त्र के प्रथम शल्यचिकित्सक थे, जिन्होंने विवरणपूर्वक और पूर्णत: आँख की उत्पत्ति, रचना, कार्यप्रणाली, बीमारियों तथा उनकी चिकित्सा के विषय में लिखा है, यह नेत्रविज्ञान के लेख "सुश्रुतसंहिता" के "उत्तरातांत्रा" के 1-19 तक अध्याय में सम्मिलित है। इसमें पलकें कजंक्टाइवा, स्वलेरा, कॉर्निया लेंस और कालापानी इत्यादि का विवरण मिलता है। मोतियाबिंद का सबसे पहले आपरेशन करने का श्रेय शल्य चिकित्सक सुश्रुत को प्राप्त है।

नेत्र

नेत्र शरीर की पाँच विशेष इंद्रियों में से एक इंद्रिय है, जिसके दो भाग होते हैं :
1. सहायक अंग (Accessory Organs), जो आँख के गोले को सहायता देते और सुरक्षित रखते हैं।
2. देखने का अंग (Visual Apparatus), जिसमें वे भाग होते हैं जिनमें देखने की शक्ति होती है।
आँख का विशेष कार्य देखने का है। इसके लिए यह आवश्यक है कि आँख की गोलाकार आकृति स्थायी रूप से बनी रहे तथा नेत्र के वे सब आंतरिक अंग जिनसे किरणें गुजरती हैं, पारदर्शक बने रहें। नेत्रोद तथा विट्रियस गोलाकार आकृति को स्थायी रूप में रखते हैं। कॉर्निया, नेत्रोद, लेंस तथा विट्रियस नेत्र के वे आंतरिक अंग हैं जिनसे किरणें गुजरती हैं और दृष्टिपटल पर किसी वस्तु की छाया बनाने में सहायता करती हैं। आँख के इस कार्य को समझने के लिए, इसकी तुलना कैमरे से की जा सकती है। जिस प्रकार मैमरा चारों ओर से काला होता है तथा चित्र खींचते समय काले कपड़े से ढँक लिया जाता है उसी प्रकार आँख के दृष्टि पटल के चारों ओर एक काला पर्दा होता है, जिसे पिगमेंट एपीथिलियम (pigment epithelium) कहते हैं। कैमरे के प्लेट पर अच्छे फोटो बनने के लिए यह आवश्यक है कि कैमरे को फोकस किया जाए, परंतु आँख में यह कार्य स्वयं ही लेंस द्वारा होता रहता है, जो अपनी गोलाई को घटा बढ़ाकर किरणों को दृष्टिपटल पर फोकस करने में सहायता करता है। यदि हम चाहें तो कैमरे के छेद को (aperture) छोटा बड़ा करके रोशनी की मात्रा को कम अथवा अधिक कर सकते हैं। आँख में यह काम पुतली द्वारा किया जाता है, जो अपने आप सिकुड़कर छोटी अथवा बड़ी होती रहती है।
दृष्टिपटल पर जो छाया बनती है वह दृष्टि-तंत्रिका (opticnerve) से होती हुई मस्तिष्क में दृष्टिकेंद्र पर जाकर बनती है। यदि किसी प्रकार किरणें दृष्टिपटल पर इकट्ठी न होकर उसके सामने अथवा उसके पीछे इकट्ठी हों तो इसको वर्तनदोष (refractive error) कहते हैं, जो चश्मा लगाने से ठीक हो जाती है। यदि किरणें दृष्टिपटल के पीछे इकट्ठी हों, तो उत्तल लेंस लगाना चाहिए, जिससे किरणें और आगे ही दृष्टिपटल पर इकट्ठी हो जाएँ। इसी प्रकार यदि ये दृष्टिपटल के सामने इकट्ठी हों तो अवतल लेंस लगाना चाहिए, किरणें और दूरी पर इक्ट्ठी होकर छाया दृष्टिपटल पर बना सकें।
मार्कअप भाषा

मार्कअप भाषा जैसे html(हाइपर टेक्स्ट मार्कअप लैंग्वेज),php। यह कंप्यूटर की मशीनी भाषा है जिसे वेब साइट बनाने में प्रयोग किया जाता है। इसे सीखना सरल है। अपने मेकप का नाम तो सुना ही होगा जिसे तरह हम अपने चेहरे का मेकप करते हैं तो वेबसाइट भी हमारे चेहरे की तरह है जिसे सजाने के लिये कोडिंग जिसे मशीनी भाषा कहते है उसका इस्तेमाल करते है अर्थात मनुष्य अपना मेकप करता है अच्छा दिखने के लिये उसी तरह वेबपेज को भी आकर्षक बनाने के लिये हम मार्कअप भाषा का इस्तेमाल करते है।Html,php,javascript,myspl,css,XML आदि भाषाएँ इसका उदाहरण हैं।
टंग्स्टन कार्बाइड

टंग्स्टन कार्बाइड एक अकार्बनिक यौगिक है।
शांतिकुंज

शान्तिकुञ्ज , हरिद्वार में गंगा तट पर स्थित एक स्थान है जहाँ अखिल भारतीय गायत्री परिवार का मुख्यालय है। शान्तिकुञ्ज के संस्थापक पंडित श्रीराम शर्मा आचार्य जी हैं। यह हरिद्वार के सप्त सरोवर क्षेत्र में ऋषिकेश मार्ग पर स्टेशन से ६ कि.मी. दूर महर्षि विश्वामित्र की तपःस्थली पर स्थित है। 
'युगतीर्थ' कहे जाने वाले इस आश्रम में व्यक्ति-निर्माण, परिवार-निर्माण एवं समाज निर्माण की अनेक प्रभावशाली गतिविधियाँ नियमित रूप से चलती रहती हैं; जैसे -जीवन जीने की कला के नौ दिवसीय सत्र (प्रतिमाह तीन), लोकसेवियों के युग शिल्पी सत्र (प्रतिमास १ से २९ तारीख तक), ग्राम्य विकास प्रशिक्षण, कुटीर उद्योग प्रशिक्षण, नैतिक शिक्षा हेतु शिक्षण-प्रशिक्षण, ग्राम स्वास्थ्य सेवियों के विशेष सत्र, विविध प्रशासनिक अधिकारियों के लिये व्यक्तित्व परिष्कार सत्र आदि । ये सभी प्रशिक्षण निःशुल्क हैं  देश-विदेश में स्थापित हजारों गायत्री शक्तिपीठों, प्रज्ञापीठों का मार्गदर्शन केन्द्र पत्राचार कक्ष साधकों, लोकसेवियों के लिये प्रेरणा-परामर्श की व्यवस्था है। सैकड़ों उच्च शिक्षित सेवाभावी स्वयं सेवक मात्र निर्वाह राशि लेकर सारी गतिविधियों को संचालित करते हैं।
यहाँ यज्ञशाला, गायत्री माता का मन्दिर, अखण्ड दीप, देवात्मा हिमालय मन्दिर, ज्ञान मंदिर (साहित्य विक्रय केन्द्र), ऋषियों के मन्दिर, हरीतिमा देवालय, देव संस्कृति दिग्दर्शन प्रदर्शनी, अस्पताल एवं चिकित्सा-केन्द्र आदि मुख्य स्थापनाएँ हैं। यहाँ वैज्ञानिक अध्यात्म पर अनुसन्धान होता है तथा तरह-तरह के शिविर संचालित किए जाते हैं।

कुछ विशिष्ट धाराएँ

शान्तिकुञ्ज प्राचीन भारतीय परम्परा के अनुरुप सयुंक्त परिवारों के प्रचलन को प्रोत्साहित करने वाला आदर्श केन्द्र है। यह व्यक्तित्व गढ़ने की 'टकसाल' है। जाति, सम्प्रदाय, धर्म, पन्थ आदि संकीर्णताओं से ऊपर उठकर लोगों को यह जीवन जीने की कला सिखाता है। उन्हें आत्मवादी जीवन जीने की प्रेरणा देता है। हर धर्म-वर्ग के लोग यहाँ आकर साधना करते हैं, शिक्षण लेले हैं। यहाँ शरीर, मन व अंतःकरण को स्वस्थ, समुन्नत बनाने के लिए अद्वितीय अनुकूल वातावरण एवं मार्गदर्शन मिलते हैं। यहाँ व्यक्ति को अन्धविश्वास, मूढ़मान्यता, भाग्यवाद आदि से उठकर कर्मवादी बनने की प्रेरणा देता है। हर बात को तर्क-तथ्य और प्रमाण की कसौटी पर कसते हुए उसे विवेक पूर्वक अपनाने की प्रेरणा यहाँ दी जाती है। 
यह विशाल आश्रम स्वयंसेवा से ही संचालित है। योग्यता के अनुसार कार्य और आवश्यकता के अनुसार साधन यहाँ रहने वाले परिवारीजनों को उपलब्ध कराये जाते हैं। सभी परस्पर हितों का ध्यान रखते हैं।
गायत्री चेतना (युगचेतना) का विश्वयापी विस्तार यहाँ से हो रहा है। पूरे विश्व में गायत्री परिवार द्वारा स्थापित ६००० से अधिक शक्तिपीठ-शाखाएँ हैं, जो यहाँ की प्रेरणा और मार्गदर्शन में जनजागरण व अध्यात्म के पुनर्जीवन के कार्यों में संलग्न हैं। यहाँ के शिक्षण में धर्म विज्ञान का समन्वय है जो धार्मिक गतिविधियाँ यहाँ चलायी जाती हैं, उनकी वैज्ञानिकता का बोध भी कराया जाता है।
पिज़्ज़ा

मोज़ेरैला

पिज़्ज़ा में इस्तेमाल होने वाली मोज़ेरैला चीज़ भारतीय भैंस के दूध से ही बनाई जाती है। इटली में भी इसी का इस्तेमाल होता है।
शारदा चिट फण्ड घोटाला

परिचय

पश्चिम बंगाल की चिटफंड कंपनी शारदा ग्रुप ने 2008 में आम लोगों के ठगने के लिए कई लुभावन ऑफर दिए। सागौन से जुड़े बॉन्ड्स में निवेश से 25 साल में रकम 34 गुना करने का ऑफर दिया। वहीं आलू के कारोबार में निवेश के जरिए 15 महीने में रकम दोगुना करने का सब्जबाग दिखाया। 10 लाख लोगों से पैसे लिये। जब रकम लौटाने की बारी आई तो 20,000 करोड़ रुपये लेकर दफ्तरों पर ताला लगा दिया।
03  फरवरी 2019 को इस सम्बन्ध में सीबीआई बंगाल के कमिश्नर राजीव कुमार से पूछताछ करने पहुंच गयी, ममता बनर्जी ने उनके सविंधान बचाव में धरना दिया। 
यह धरना केंद्र की मोदी सरकार और पश्चिम बंगाल की ममता सरकार के बीच के राजनीतिक प्रतिद्वंदी का स्पष्ट झलक है।
श्रीलंका में हिन्दी

शिक्षा केन्द्र

भारत द्वारा श्रीलंका में हिन्दी के संस्थान स्थापित करने के बाद पाकिस्तान ने भी उर्दू भाषा के लिए यहाँ संस्थान शुरू किया। ज्योति परमार ने इस पर कहा कि हिन्दी गानों में कई उर्दू शब्दों का उपयोग किया जाता है। इस कारण उर्दू सीखने का लाभ भी मिलता है। लेकिन हिन्दी फिल्मों और गानों में मुख्य रूप से हिन्दी का उपयोग होता है और हिन्दी भाषा में भी उर्दू के शब्द होते हैं। इस तरह उर्दू केवल एक तरह से गानों को और हिन्दी को समझने में सहायक ही है।
आज भी खरे हैं तालाब

आज भी खरे हैं तालाब, प्रसिद्ध पर्यावरणविद अनुपम मिश्र द्वारा लिखित हिन्दी पुस्तक है। यह १९९३ में प्रकाशित हुई थी। यह पुस्तक परम्परागत तालाबों एवं जल-प्रबन्धन से सम्बन्धित है तथा आठ वर्ष के गहन क्षेत्र-अनुसंधान के पश्चात लिखी गयी थी। भारत में बेजोड़ सुंदर तालाबों की कैसी भव्य परंपरा थी, पुस्तक उसका पूरा दर्शन कराती है। तालाब बनाने की विधियों के साथ-साथ अनुपम जी की लेखनी उन गुमनाम नायकों को भी अंधेरे कोनों से ढूँढ़ लाती है, जो विकास के नए पैमानों के कारण बिसरा दिए गए हैं।
अनुपम जी ने अपनी पुस्तकों को कॉपीराइट-मुक्त रखा है। इसी कारण “आज भी खरे हैं तालाब” पुस्तक का अब तक ब्रेल लिपि सहित 19 भाषाओं में अनुवाद किया जा चुका है। सामाजिक पुस्तकों में महात्मा गाँधी की पुस्तक “माय एक्सपेरिमेंट्स विथ ट्रुथ” के बाद केवल यही एक पुस्तक ब्रेल लिपि में उपलब्ध है।
समस्थानिक

समस्थानिक (फ्रेंच, अंग्रेज़ी: Isotope, जर्मन: Isotop, पुर्तगाली, स्पेनिश: Isótopo) एक ही तत्व के परमाणु जिनकी परमाणु संख्या समान होती हैं, परन्तु भार अलग-अलग होता है, उन्हें समस्थानिक कहा जाता है। इनमें प्रत्येक परमाणु में समान प्रोटोन होते हैं। जबकि न्यूट्रॉन की संख्या अलग अलग रहती है। इस कारण परमाणु संख्या तो समान रहती है, लेकिन परमाणु का द्रव्यमान अलग अलग हो जाता है। समस्थानिक का अर्थ "समान स्थान" से है। आवर्त सारणी में तत्वों को परमाणु संख्या के आधार पर अलग अलग रखा जाता है, जबकि समस्थानिक में परमाणु संख्या के समान रहने के कारण उन्हें अलग नहीं किया गया है, इस कारण इन्हें समस्थानिक कहा जाता है। 
परमाणु के नाभिक के भीतर प्रोटोन की संख्या को परमाणु संख्या कहा जाता है, जो बिना आयन वाले परमाणु के इलेक्ट्रॉन के बराबर होते हैं। प्रत्येक परमाणु संख्या किसी विशिष्ट तत्व की पहचान बताता है, लेकिन ऐसा समस्थानिक में नहीं होता है। इसमें किसी तत्व के परमाणु में न्यूट्रॉन की संख्या विस्तृत हो सकती है। प्रोटोन और न्यूट्रॉन की संख्या उस परमाणु का द्रव्यमान संख्या होता है और प्रत्येक समस्थानिक में द्रव्यमान संख्या अलग अलग होता है। 
उदाहरण के लिए, कार्बन के तीन समस्थानिक कार्बन-12, कार्बन-13 और कार्बन-14 हैं। इनमें सभी का द्रव्यमान संख्या क्रमशः 12, 13 और 14 है। कार्बन में 6 परमाणु होता है, जिसका मतलब है कि कार्बन के सभी परमाणु में 6 प्रोटोन होते हैं और न्यूट्रॉन की संख्या क्रमशः 6, 7 और आठ है।

रेडियोधर्मी समस्थानिक

समस्थानिक के होने की बात सबसे पहले 1913 में फ्रेडरिक सोड्डी ने बताई थी। उनके रेडियोधर्मी क्षय के अध्ययन से बताया कि यूरेनियम और सीसा के मध्य 40 अलग अलग रेडियोधर्मी तत्व हैं, जबकि आवर्त सारणी में यूरेनियम से सीसा तक मात्र 11 तत्वों को ही रखा गया है।
मुहम्मद दिलावर खानजी

पाकिस्तानी राजनेता और पाकिस्तान के प्रांत, सिंध के पूर्व राज्यपाल।
१५०२ ईसा पूर्व

१५०२ ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से १५०२ ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।